Eugène Viollet-le-Duc

Eugène Emmanuel Viollet-le-Duc (* 27. január 1814, Paríž, Francúzsko – † 17. september 1879, Lausanne, Švajčiarsko) bol francúzsky architekt a historik umenia. K jeho najvýznamnejším dielam patrí reštaurovanie stredovekých budov vo Francúzsku a vedecké práce o dejinách architektúry.

 Životopis 
V roku 1840 ho Prosper Mérimée poveril reštaurovaním kláštorného kostola vo Vézelay. Tým začala dlhá séria reštaurátorských prác, na základe ktorých bol menovaný vedúcim reštaurátorom vo Francúzsku. Nebol síce menovaný generálnym inšpektorom historických pamiatok, ale stal sa v roku 1853 dozorcom všetkých cirkevných stavieb vo Francúzsku (Inspecteur général des Edifice Diocésains).Fiche d'Eugène Viollet-le-Duc sur le site l'INHA

Významné sú tiež jeho práce o stredovekej architektúre. V rokoch 18541868 vydal desaťzväzkové dielo Dictionnaire raisonné de l'architecture française du XIe au XVIe siècle (Slovník francúzskej architektúry od 11. do 16. storočia). K tomuto účelu počas svojich výprav po Francúzsku zhotovil množstvo kvalitných kresieb, plánov a ďalšej dokumentácie a robil pokusy s rekonštrukciou stredovekých budov.

Jeho znalosti stredovekej stavebnej techniky prispeli k reštaurovaniu historických budov, i k riešeniu súdobých problémov v stavebníctve. So svojimi návrhmi sa radí k architektúre historizmu. K jeho žiakom patril aj architekt Paul Abadie.

 Výber prác 
 Kostoly
 bazilika Sainte-Marie-Madeleine, Vézelay
 katedrála Notre-Dame, Paríž
 bazilika Saint-Denis, Saint-Denis 
 Sainte-Chapelle, Paríž
 katedrála Notre-Dame v Amiens
 katedrála v Reims
 katedrála v Clermont-Ferrand
 Saint-Louis v Poissy
 Notre-Dame v Semur-en-Auxois
 Saint-Nazaire v Carcassonne
 Saint-Sernin v Toulouse
 Kaplnka hradu Roquetaillade

 Radnice
 Saint-Antonin-Noble-Val
 Narbonne
 Compiègne

 Hrady a zámky
 Roquetaillade
 Château de Pierrefonds
 Mestské opevnenie v Carcassonne
 Coucy

 Ostatné stavby
 Biskupský palác v Sens
 Zámok Abbadie

 Odkaz 
Činnosť Viollet-le-Duca v oblasti pamiatkovej starostlivosti je stále podrobovaná výskumu. Niektoré reštaurované stavby skončili v stave, aký pôvodne nikdy nemali.Eugène-Emmanuel Viollet-le-Duc. ([1854] 1990). The foundations of architecture. New York: George Braziller. P. 195. (Translated by Kenneth D. Whitehead from the original French.) Jeho odporcovia preto prístup architekta a jeho žiakov nazývajú pejoratívne vandalisme restaurateur (reštaurátorský vandalizmus). Ich predstaviteľom bol známy anglický spisovateľ John Ruskin.

 Publikácie 
 Dictionnaire raisonné de l'architecture française du XIe au XVIe siècle, 10 zväzkov, Paris 1854–1868 
 Dictionnaire raisonné du mobilier français de l'époque Carlovingienne à la Renaissance. Viaczväzkové dielo. Paris 1868. elektronický dokument, celý text
 Histoire de l'habitation humaine. Paris 1875. elektronický dokument, celý text
 Entretiens sur l’architecture. 2 Bände. Paris 1863–1872; Reprint Brüssel 1977

 Referencie 

 Literatúra 
 Paul Gout: Viollet-le-Duc, sa vie, son oeuvre, sa doctrine. Champion, Paris 1914 (digitalizované)
 Jean-Paul Midant: Eugène Viollet-le-Duc. Éditions du Patrimoine, Paris 2008, ISBN 978-2-85822-940-6
 Stiftung Bibliothek Werner Oechslin (Hrsg.): Eugène Emmanuel Viollet-le-Duc. Internationales Kolloquium. gta-Verlag, Zürich 2010, ISBN 978-3-85676-114-1 (Schweiz); Gebr. Mann Verlag, Berlin 2010, ISBN 978-3-7861-2453-5 (übrige Länder).

 Iné projekty 

 Externé odkazy 
 Eugène Viollet-le-Duc na insecula.com 
 Eugène Viollet-le-Duc v Médiathèque du patrimoine
 Eugène-Emmanuel Viollet-le-Duc na arthistoricum.net 

 Zdroj 

Kategória:Francúzski architekti
Kategória:Osobnosti z Paríža
Kategória:Vyučujúci na École nationale supérieure des beaux-arts